Я гадавала яго ў строгасці. Я такая хуткая, гарачая. А ягоны бацька – разважлівы, павольны. Можа, гэта на генетычным узроўні? Хоць, думаю, больш выхаванне. У асноўным яго даглядала бабуля. Яна апошнія гадоў дваццаць працавала ў дзіцячым садку медсястрычкай. Яна ўмела з ім – спакойна, ніколі не сварылася, не крычала. Заўсёды казала, што трэба пераключыць увагу дзіцяці на нешта іншае. Можа, ён ад яе гэтага набраўся? Юрась яе вельмі любіў.